ai4bharat/Pralekha huggingface dataset:
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
'ബ്രാൻഡ് ഇന്ത്യ' വികസിപ്പിക്കുന്നതിൽ ബിഐഎസിന് പ്രധാന പങ്കുണ്ട്: ശ്രീ പിയൂഷ് ഗോയൽ
ന്യൂ ഡൽഹി: ഓഗസ്റ്റ് 25, 2022
ഇന്ത്യയിൽ നിലവിലുള്ള എല്ലാ ലാബുകളും നവീകരിച്ച് പരിശോധനാ സൗകര്യങ്ങൾ മികച്ച രീതിയിൽ പ്രയോജനപ്പെടുത്താൻ കഴിയണമെന്ന് കേന്ദ്ര ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രി ശ്രീ പിയൂഷ് ഗോയൽ പറഞ്ഞു. ന്യൂ ഡൽഹിയിലെ ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്  ആസ്ഥാനത്ത് ഇന്നലെ നടന്ന നാലാമത് ഭരണ സമിതി യോഗത്തിൽ അധ്യക്ഷനായിരുന്നു അദ്ദേഹം. മികച്ച ലാബുകൾ മികച്ച നിലവാരം രൂപപ്പെടുത്തുന്നതിനും സർട്ടിഫിക്കേഷൻ എളുപ്പമാക്കുന്നതിനും സഹായിക്കുമെന്ന് ശ്രീ ഗോയൽ പറഞ്ഞു.
ഉപഭോക്തൃകാര്യ സഹമന്ത്രിയും ബിഐഎസിന്റെ ഭരണ സമിതി എക്സ് ഒഫീഷ്യോ വൈസ് പ്രസിഡന്റുമായ ശ്രീ അശ്വിനി കുമാർ ചൗബേ, ഭരണ സമിതിയിലെ വിശിഷ്ട അംഗങ്ങൾ എന്നിവർ യോഗത്തിൽ പങ്കെടുത്തു.
75 വർഷം പൂർത്തിയാക്കിയ ബിഐഎസിനെ അഭിനന്ദിച്ച ശ്രീ ഗോയൽ ‘ബ്രാൻഡ് ഇന്ത്യ’ വികസിപ്പിക്കുന്നതിൽ ബിഐഎസിന് സുപ്രധാന പങ്കുണ്ട് എന്ന് എടുത്തുപറഞ്ഞു. യുവാക്കളെ ബോധവത്കരിക്കുന്നതിനായി സ്കൂളുകളിൽ സ്റ്റാൻഡേർഡ് ക്ലബ്ബുകൾ സ്ഥാപിക്കുന്നതിനുള്ള ബിഐഎസ് സംരംഭത്തെ അദ്ദേഹം അഭിനന്ദിച്ചു.
ശ്രീ അശ്വിനി കുമാർ ചൗബെ തന്റെ അഭിസംബോധനയിൽ, അന്തർദ്ദേശീയമായി സ്വീകാര്യമായ ഉൽപ്പന്നങ്ങൾ നിർമ്മിക്കാൻ നിർമ്മാതാക്കളെ പ്രാപ്തരാക്കുന്ന മാനദണ്ഡങ്ങൾ രൂപപ്പെടുത്തുന്നതിന് BIS-നെ പ്രശംസിച്ചു. ഇത് ഉപഭോക്താക്കൾക്ക് നേട്ടമുണ്ടാക്കുക മാത്രമല്ല, കയറ്റുമതി എളുപ്പമാക്കുകയും ചെയ്തെന്ന് അദ്ദേഹം പറഞ്ഞു. 'മാനദണ്ഡ വിപ്ലവം'  എന്നത് ഈ കാലഘട്ടത്തിന്റെ ആവശ്യകതയാണ്. അവിടെ സ്റ്റാൻഡേർഡുകൾ നടപ്പിലാക്കുന്നത് ബിസിനസുകളെ പിന്തുണയ്ക്കാനായിരിക്കണമെന്നും ഒരു തടസ്സമായി കാണരുതെന്നും അദ്ദേഹം കൂട്ടിച്ചേർത്തു.
ഈ അവസരത്തിൽ, ശ്രീ ഗോയൽ ബിഐഎസിന്റെ പുതുക്കിയ വെബ്സൈറ്റിന് തുടക്കം കുറിച്ചു. അത് ഉപയോക്തൃ സൗഹൃദ ഇന്റർഫേസുകളിലൂടെ എളുപ്പത്തിൽ വിവരങ്ങൾ നൽകുന്നു. കൂടാതെ, ബിഐഎസിന്റെ എല്ലാ പ്രധാന സംരംഭങ്ങളും ഇതിൽ അപ്ഡേറ്റ് ചെയ്യുകയും ചെയ്തു. ദേശീയ ബിൽഡിംഗ് കോഡ് സംബന്ധിച്ച ലഘുലേഖകൾ, ദേശീയ വൈദ്യുതി കോഡിനെക്കുറിച്ചുള്ള കൈപ്പുസ്തകം എന്നിവയും പ്രകാശനം ചെയ്തു.
RRTN/SKY
മന്ത്രിസഭ
മയക്കുമരുന്നുകളുടെയും, ലഹരി പദാര്ത്ഥങ്ങളുടെയും കള്ളക്കടത്ത് തടയാന് ഇന്ത്യയും, സൗദി അറേബ്യയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
മയക്കുമരുന്നുകള്, ലഹരി പദാര്ത്ഥങ്ങള്, അവ ഉല്പ്പാദിപ്പിക്കുന്നതിനുള്ള രാസവസ്തുക്കള് എന്നിവയുടെ കള്ളക്കടത്ത് ചെറുക്കുന്നതിന് ഇന്ത്യയും, സൗദി അറേബ്യയും തമ്മില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
പ്രയോജനങ്ങള് :
· ഐക്യരാഷ്ട്ര സംഘടനയുടെ അന്താരാഷ്ട്ര ലഹരി നിയന്ത്രണ കണ്വെന്ഷനുകളുടെ നിര്വ്വചന പ്രകാരമുള്ള മയക്കുമരുന്നുകള്, ലഹരി പദാര്ത്ഥങ്ങള്, അവ ഉല്പ്പാദിപ്പിക്കുന്നതിനുള്ള രാസവസ്തുക്കള് എന്നിവയുടെ കള്ളക്കടത്ത് ചെറുക്കുന്നതിന് ഇരുരാജ്യങ്ങളും തമ്മിലുള്ള സഹകരണം ധാരണാപത്രം വര്ദ്ധിപ്പിക്കും.
· മയക്കുമരുന്നുകള്, ലഹരി വസ്തുക്കള് മുതലായവ ഉല്പ്പാദിപ്പിക്കുകയും, കടത്തുകയും ചെയ്യുന്നവരുടെ മാര്ഗ്ഗങ്ങളെക്കുറിച്ചും സംശയാസ്പദമായ പ്രവര്ത്തനങ്ങളെ കുറിച്ചുമുള്ള പ്രസക്ത വിവരങ്ങള് കൈമാറുന്നതിനുള്ള വ്യവസ്ഥ ധാരണാപത്രത്തില് ഉള്പ്പെടുത്തിയിട്ടുണ്ട്. ലഹരിക്കടത്തുമായി ബന്ധപ്പെട്ട കുറ്റം ചുമത്തി അറസ്റ്റിലാകുന്നവരുടെ സാമ്പത്തിക വിവരങ്ങള് ആവശ്യപ്രകാരം നല്കാ നും വ്യവസ്ഥയുണ്ട്.
· ലഹരിക്കടത്തിന് അറസ്റ്റിലാകുന്ന പൗരന്മാര്ക്ക് അവരുടെ നയതന്ത്ര കാര്യാലയങ്ങളെ ബന്ധപ്പെടാന് സൗകര്യമൊരുക്ക ണമെന്ന വ്യവസ്ഥ ധാരണാപത്രത്തില് ഉള്പ്പെടുത്തിയിട്ടുണ്ട്.
· പിടിച്ചെടുക്കപ്പെടുന്ന മയക്കുമരുന്നുകള്, ലഹരി വസ്തുക്കള് തുടങ്ങിയവയുടെ രാസപരിശോധന/വിശകലന റിപ്പോര്ട്ടുകള് എന്നിവ പരസ്പരം കൈമാറുന്നതിനും ഇത്തരം വസ്തുക്കള് നിര്മ്മിക്കുന്ന അനധികൃത ലബോറട്ടറികളെ കുറിച്ചുള്ള വിവരങ്ങള് അന്യോന്യം കൈമാറാനും വ്യവസ്ഥയുണ്ട്.
പശ്ചാത്തലം :
(ലഹരിക്കടത്ത് ഒരു ആഗോള നിയമവിരുദ്ധ വ്യാപാരമാണ്. ലഹരി മരുന്നുകളുടെ വന്തോതിലുള്ള ഉല്പാദനവും, പ്രത്യേകിച്ച് അഫ്ഗാനിസ്ഥാനിലൂടെയും മറ്റുമുള്ള സൗകര്യപ്രദമായ റൂട്ടുകളിലൂടെയുള്ള വിതരണവും യുവാക്കളുടെ വര്ദ്ധിച്ച തോതിലുള്ള ഇവയുടെ ഉപഭോഗത്തിനും അതുവഴി സമൂഹത്തില് ക്രിമിനല്വല്ക്കരണത്തിനും വഴിയൊരുക്കുന്നു. ലോകത്തൊട്ടാകെ പല മേഖലകളിലും ഭീകര പ്രവര്ത്തനത്തിനും, സായുധ കലാപ ങ്ങള്ക്കും ലഹരിക്കടത്ത് വഴിയാണ് പണം ലഭിക്കാറുള്ളത്. അനധികൃത ലഹരി മരുന്ന് വ്യാപാരം കൊണ്ട് തഴച്ചുവളരുന്ന നാര്ക്കോ ഭീകരരും, അന്താരാഷ്ട്ര ക്രിമിനല് സംഘടനകളും ഇന്ന് പല രാഷ്ട്രങ്ങളുടെയും സുരക്ഷയ്ക്ക് തന്നെ ഭീഷണിയാണ്.
ND-MRD
ആരോഗ്യ, കുടുംബക്ഷേമ മന്ത്രാലയം
ഇതുവരെ 203.45 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഒക്ടോബർ 2,2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 203.45 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
2.19 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(Visitor Counter : 92
പ്രധാനമന്ത്രിയുടെ ഓഫീസ്
ദന്തേവാഡയിൽ ഛത്തീസ്ഗഢ് പോലീസിന് നേരെയുണ്ടായ ആക്രമണത്തെ പ്രധാനമന്ത്രി അപലപിച്ചു
ആക്രമണത്തിൽ വീരമൃത്യു വരിച്ച ധീര ജവാന്മാർക്കും ആദരാഞ്ജലികൾ അർപ്പിക്കുന്നു
ഛത്തീസ്ഗഡിലെ ദന്തേവാഡ ജില്ലയിൽ ഛത്തീസ്ഗഢ് പോലീസിന് നേരെയുണ്ടായ ആക്രമണത്തെ പ്രധാനമന്ത്രി ശ്രീ നരേന്ദ്ര മോദി അപലപിച്ചു. ആക്രമണത്തിൽ വീരമൃത്യു വരിച്ച ധീര ജവാന്മാർക്കും ശ്രീ മോദി ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു:
ദന്തേവാഡയിൽ ഛത്തീസ്ഗഢ് പോലീസിന് നേരെയുണ്ടായ ആക്രമണത്തെ ശക്തമായി അപലപിക്കുന്നു. ആക്രമണത്തിൽ നമുക്ക് നഷ്ടപ്പെട്ട ധീരരായ സൈനികർക്ക് ഞാൻ ആദരാഞ്ജലികൾ അർപ്പിക്കുന്നു. അവരുടെ ത്യാഗം എന്നും ഓർമ്മിക്കപ്പെടും. മരണമടഞ്ഞ കുടുംബങ്ങൾക്ക് എന്റെ അനുശോചനം. ”
“
പ്രധാനമന്ത്രിയുടെ ഓഫീസ്
ഇന്ത്യയെ സ്വാശ്രയമാക്കുന്നതില് സ്റ്റാര്ട്ട് അപ്പുകള് നിര്ണ്ണായക പങ്കുവഹിക്കുന്നു: പ്രധാനമന്ത്രി മോദി
കൊറോണാ പ്രതിസന്ധി സമയത്ത് ആത്മനിര്ഭര്ഭാരതിന് വേണ്ടി ഇന്ത്യന് സ്റ്റാര്ട്ട് അപ്പുകള് നല്കിയ സംഭാവനകളെ പ്രധാനമന്ത്രി ശ്രീ നരേന്ദ്രമോദി അഭിനന്ദിച്ചു. സ്റ്റാര്ട്ട് അപ്പ് ഇന്ത്യാ അന്താരാഷ്ട്ര ഉച്ചകോടി; 'പ്രാരംഭി'നെ വിഡിമയാ കോണ്ഫറന്സിംഗിലൂടെ അഭിസംബോധനചെയ്യുകയായിരുന്നു അദ്ദേഹം.
സ്റ്റാര്ട്ട് അപ്പുകളില് 45%വും ടയര് 2 ടയര് 3 നഗരങ്ങളിലാണെന്നും അവിടെ അവര് പ്രാദേശിക ഉല്പ്പന്നങ്ങളുടെ അംബാസിഡര്മാരായി പ്രവര്ത്തിക്കുകയാണെന്നും ചടങ്ങില് സംസാരിക്കവേ പ്രധാനമന്ത്രി ചൂണ്ടിക്കാട്ടി. പ്രാദേശിക സാദ്ധ്യകളുടെ അടിസ്ഥാനത്തില് എല്ലാ സംസ്ഥാനങ്ങളും സ്റ്റാര്ട്ട് അപ്പുകളെ പിന്തുണയ്ക്കുകയും അവയെ അടവച്ച് വിരിയിക്കുകയും രാജ്യത്തെ എണ്പത് ശതമാനം ജില്ലകളും ഇന്ന് സ്റ്റാര്ട്ട് അപ്പ് ഇന്ത്യ മിഷന്റെ ഭാഗവുമാണ്. ജനങ്ങള്ക്ക് അവരുടെ ഭക്ഷണത്തെക്കുറിച്ച് കൂടുതല് അവബോധമുണ്ടാകുന്നതോടെ ഭക്ഷ്യ, കാര്ഷികമേഖലകളില് പുതിയ സാദ്ധ്യതകളുണ്ടാകുമെന്നും പ്രധാനമന്ത്രി ചൂണ്ടിക്കാട്ടി. ഒരു ലക്ഷം കോടി രൂപയുടെ അടിസ്ഥാന മൂലധനത്തോടെ അഗ്രി ഇന്ഫ്രാ ഫണ്ട് സൃഷ്ടിച്ചുകൊണ്ട് ഇന്ത്യ ഈ മേഖലകളിലെ വളര്ച്ചയ്ക്ക് പ്രത്യേക ശ്രദ്ധചെലുത്തുകയുമാണ്. ഇത്തരം പുതിയ വേദികളിലൂടെ സ്റ്റാര്ട്ട് അപ്പുകള് കര്ഷകരുമായി യോജിച്ചുകൊണ്ട് കൃഷിയിടങ്ങളില് നിന്നുള്ള ഉല്പ്പന്നങ്ങളെ മികച്ച അനായാസതയോടെയും ഗുണനിലവാരത്തോടെയും മേശകളില് എത്തിക്കുന്നതിന് സ്റ്റാര്ട്ട് അപ്പുകള് വിശേഷ പങ്കുവഹിക്കുന്നുണ്ട്.
കൊറോണ പ്രതിസന്ധികാലത്ത് ആത്മനിര്ഭര്ഭാരതിന് വേണ്ടിയുള്ള അവരുടെ സംഭാവനകളില് പ്രധാനമന്ത്രി അടിവരയിട്ടു. സാനിറ്റൈസറുകള്, പി.പി.ഇ കിറ്റുകള് എന്നിവയുടെ ലഭ്യതയ്ക്കും ഇവയുമായി ബന്ധപ്പെട്ടവയുടെ വിതരണശൃംഖല ഉറപ്പാക്കാനും സ്റ്റാര്ട്ട് അപ്പുകള് പ്രധാനപ്പെട്ട പങ്കുവഹിച്ചു. നിത്യോപയോഗ സാധനങ്ങള്, മരുന്നുകള് എന്നിവയുടെ വാതില്പ്പടി വിതരണം, മുന്നിര പണിക്കാരുടെ യാത്ര, ഓണ്ലൈന് പഠനസംവിധാനങ്ങള് തുടങ്ങിയ പ്രാദേശിക ആവശ്യങ്ങള് നടപ്പാക്കുന്നതില് അവര് മികച്ച പങ്കുവഹിച്ചു. പ്രതികൂല അവസ്ഥയിലുംഅവസരങ്ങള് കണ്ടെത്തിയതിലും ദുരന്തസമയത്ത് ആത്മവിശ്വാസം അവര് ഉള്ച്ചേര്ത്ത രീതിയിലും പ്രധാനമന്ത്രി സ്റ്റാര്ട്ട് അപ്പുകളെ അഭിനന്ദിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്തെ മരണനിരക്ക് 2.28 ശതമാനമായി കുറഞ്ഞു
രോഗമുക്തരുടെ എണ്ണം 9 ലക്ഷം കടന്നു
തുടര്ച്ചയായ നാലാം ദിവസവും പ്രതിദിന രോഗമുക്തരുടെ എണ്ണം 30,000 ത്തിനു മുകളില്
ഊര്ജ്ജിതമായ പരിശോധനയിലൂടെയും ഫലപ്രദമായ ചികിത്സയിലൂടെയും രാജ്യത്തെ കോവിഡ് 19 രോഗികളില് മരണനിരക്ക് ഗണ്യമായി കുറയ്ക്കാന് കഴിഞ്ഞു. രോഗം നേരത്തെ കണ്ടെത്തി, ക്വാറന്റൈന് ചെയ്തും മറ്റു നടപടികള് സ്വീകരിച്ചും കേന്ദ്ര- സംസ്ഥാന-കേന്ദ്രഭരണപ്രദേശ ഗവണ്മെന്റുകള് നടത്തിയ കൂട്ടായ പരിശ്രമത്തിലൂടെയാണ് മരണനിരക്കു കുറയ്ക്കാനായതും രോഗമുക്തരുടെ എണ്ണം വര്ധിപ്പിക്കാനായതും.
രാജ്യത്തെ കോവിഡ് മരണനിരക്ക് കുറഞ്ഞ് നിലവില് 2.28% ആയി. ലോകത്തിലെ ഏറ്റവും കുറഞ്ഞ മരണനിരക്ക് ഇന്ത്യയിലാണ്. തുടര്ച്ചയായ നാലാം ദിവസവും പ്രതിദിന രോഗമുക്തരുടെ എണ്ണം 30,000 കടന്നു. കഴിഞ്ഞ 24 മണിക്കൂറിനുള്ളില് രാജ്യത്ത് 31,991 കോവിഡ് രോഗികളാണ് സുഖംപ്രാപിച്ചത്. ആകെ രോഗമുക്തര് 9 ലക്ഷം കവിഞ്ഞു. നിലവില് 9,17,567 പേരാണ് രോഗമുക്തി നേടിയത്. രോഗമുക്തി നിരക്ക് 64% ആണ്.
രാജ്യത്തെ കോവിഡ്-19 രോഗികളുടെ എണ്ണം ഇന്നത്തെ കണക്കനുസരിച്ച് 4,85,114 ആണ്. രോഗമുക്തരുടെ എണ്ണം നിലവിലുള്ള കേസുകളേക്കാള് 4,32,453 അധികമാണ്. ആശുപത്രികളിലും വീടുകളില് ക്വാറന്റൈനില് കഴിയുന്നവര്ക്കും വൈദ്യസഹായം ഉറപ്പാക്കുന്നുമുണ്ട്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 133.88 കോടി പിന്നിട്ടു
(ന്യൂ ഡൽഹി: ഡിസംബർ 14 , 2021
കഴിഞ്ഞ 24 മണിക്കൂറിൽ 66,98,601 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 133.88 കോടി  കടന്നു. 1,40,27,706 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 7,995 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,41,38,763 ആയി. ദേശീയ രോഗമുക്തി നിരക്ക് 98.37% - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 47 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 5,784പേർക്കാണ്. 571 ദിവസത്തെ ഏറ്റവും താഴ്ന്ന നിലയിൽ
നിലവിൽ രാജ്യത്ത് ചികിത്സയിലുള്ളത് 88,993 പേരാണ്. 563 ദിവസത്തെ ഏറ്റവും താഴ്ന്ന നിലയിൽ
നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.26 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 9,50,482 പരിശോധനകൾ നടത്തി. ആകെ 65.76 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.68 ശതമാനമാണ് – 30 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.58 ശതമാനമാണ്. കഴിഞ്ഞ 71 ദിവസമായി ഇത് 2 ശതമാനത്തിൽ താഴെയും,106 ദിവസമായി 3 ശതമാനത്തിൽ താഴെയുമാണ്.
ആഭ്യന്തരകാര്യ മന്ത്രാലയം
സൈനിക പരാതി പരിഹാര യോഗം
കേന്ദ്ര സായുധ പോലീസ് സേന /അസം റൈഫിള്സില് നിന്നും വിരമിച്ച സൈനികരുടെ പരാതികള് കേള്ക്കുന്നതിനും പരിഹരിക്കുന്നതിനുമായി വാര്ബ്  ന്റെ യോഗം ഏപ്രില് 4 ന് രാവിലെ 10.00 മണിക്ക് പളളിപ്പുറം സി ആര് പി എഫ് ഗ്രൂപ്പ് സെന്ററില്  ചേരും. കേന്ദ്ര സായുധ പോലീസ് സേന/അസം റൈഫിള്സില് നിന്നും വിരമിച്ച കേരളത്തിലെ എല്ലാ മുന് സൈനികര്ക്കും കൊവിഡ് മാനദണ്ഡങ്ങള് പാലിച്ചു കൊണ്ട് യോഗത്തില് പങ്കെടുക്കാം.
(Visitor Counter : 10
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയുടെ ശമ്പള റിപ്പോർട്ട് - ഔദ്യോഗിക തൊഴിൽ വീക്ഷണം
കേന്ദ്ര സ്റ്റാറ്റിസ്റ്റിക് മന്ത്രാലയത്തിന് കീഴിലുള്ള നാഷണൽ സ്റ്റാറ്റിസ്റ്റിക്കൽ ഓഫീസ്, രാജ്യത്തിന്റെ തൊഴിൽ കാഴ്ചപ്പാടിനെ പറ്റിയുള്ള ഒരു വാർത്താക്കുറിപ്പ് പുറത്തിറക്കി. 2017 സെപ്റ്റംബർ മുതൽ 2020 ഒക്ടോബർ വരെ, ചില പ്രത്യേക മേഖലകളിലെ പുരോഗതി വിലയിരുത്തുന്നതിന് തെരഞ്ഞെടുത്ത ഗവൺമെന്റ് ഏജൻസികളുടെ ലഭ്യമായ, ഭരണപരമായ രേഖകളുടെ അടിസ്ഥാനത്തിലാണ് റിപ്പോർട്ട് പുറത്തിറക്കിയത്. വിശദമായ പത്രക്കുറിപ്പ് ഇതോടൊപ്പം ചേർക്കുന്നു
A detailed note is annexed
ഭൗമശാസ്ത്ര മന്ത്രാലയം
പ്ലാസ്റ്റിക് മാലിന്യങ്ങൾക്ക് പ്രത്യേക ഊന്നൽ നൽകിക്കൊണ്ട് സമുദ്ര മലിനീകരണത്തെ പ്രതിരോധിക്കാൻ കൈകോർത്ത് ഇന്ത്യയും ഓസ്ട്രേലിയയും സിംഗപ്പൂരും
(ന്യൂ ഡൽഹി ,ഫെബ്രുവരി 15 2022
സമുദ്ര മലിനീകരണത്തെ പ്രതിരോധിക്കുന്നത് ലക്ഷ്യമിട്ടുള്ള ഒരു അന്താരാഷ്ട്ര ശില്പശാല 2022 ഫെബ്രുവരി 14,15 തീയതികളിൽ ഭാരതസർക്കാർ സംഘടിപ്പിച്ചു. ഓസ്ട്രേലിയൻ, സിംഗപ്പൂർ ഭരണകൂടങ്ങളുമായി ചേർന്ന് വെർച്വൽ രീതിയിൽ സംഘടിപ്പിച്ച ശില്പശാല സമുദ്രങ്ങളിലെ പ്ലാസ്റ്റിക് മാലിന്യ നിർമാർജനത്തിന് പ്രത്യേക ഊന്നൽ നൽകി . ശാസ്ത്രജ്ഞർ, ഗവണ്മെന്റ്ഉദ്യോഗസ്ഥർ, ലോകത്തിലെ മുൻനിര വിദഗ്ധർ, നയരൂപീകരണ കർത്താക്കൾ , വ്യവസായ- അതിനൂതന- അസംഘടിത മേഖലകളിലെ പ്രതിനിധികൾ എന്നിവർ ശിൽപ്പശാലയിൽ പങ്കെടുത്തു
സമുദ്രങ്ങളിലെ മാലിന്യങ്ങൾ നിരീക്ഷിക്കുന്നതിനും വിലയിരുത്തുന്നതിനുമുള്ള ഗവേഷണ ഇടപെടലുകളും ആഗോള സമുദ്ര പ്ലാസ്റ്റിക് മലിനീകരണ പ്രശ്നം പരിഹരിക്കുന്നതിനുള്ള സുസ്ഥിര പരിഹാരങ്ങളും ചർച്ച ചെയ്യാൻ ലക്ഷ്യമിട്ടുള്ളതായിരുന്നു ശില്പശാല
. 4 പ്രധാന സെഷനുകളാണ് ശില്പശാലയിൽ ഉണ്ടായിരുന്നത് . പൂർവേഷ്യൻ രാജ്യങ്ങളിലെ പ്രതിനിധികളുടെ മികച്ച പങ്കാളിത്തം പ്രോത്സാഹിപ്പിക്കുന്നത് ലക്ഷ്യമിട്ടുള്ള ആശയവിനിമയ സെഷനുകൾ, പാനൽ ചർച്ചകൾ തുടങ്ങിയവ ഇതിൽ ഉൾപ്പെട്ടു .
സമുദ്ര മാലിന്യങ്ങൾ സംബന്ധിയായി തങ്ങൾ നേരിടുന്ന പ്രശ്നങ്ങൾ, ചോദ്യങ്ങൾ, പരിഹാരങ്ങൾ എന്നിവ പരസ്പരം ചർച്ച ചെയ്യുന്നതിനും അതിനുപകരിക്കുന്ന അതി നൂതന സംവിധാനങ്ങൾ തിരിച്ചറിയുന്നതിനും പൂർവ്വേഷ്യൻ രാജ്യങ്ങൾക്ക് ശില്പശാല വഴി തുറന്നു .
സമാന മേഖലയിലെ വിദഗ്ധരുടെ കൂട്ടായ പ്രവർത്തനത്തിലൂടെ സുസ്ഥിര വികസനത്തിനായി, പ്ലാസ്റ്റിക് മുക്തവും ആരോഗ്യം ഉള്ളതുമായ ഒരു സമുദ്ര ശൃംഖല യാഥാർത്ഥ്യമാക്കാനുള്ള ഭാവി പങ്കാളിത്തങ്ങൾ,പ്ലാസ്റ്റിക്കുമായി ബന്ധപ്പെട്ട ഗവേഷണം, ഉപയോഗം, രൂപകല്പന, നിർമാർജനം, പുനചംക്രമണം തുടങ്ങിയവക്ക് പ്രത്യേക പ്രാധാന്യം നൽകി .
ആഭ്യന്തരകാര്യ മന്ത്രാലയം
രാജ്യത്തെ 5 ട്രില്യണ് ഡോളര് സമ്പദ്വ്യവസ്ഥയാക്കാന് സുസ്ഥിര ക്രമസമാധാനം അനിവാര്യം: കേന്ദ്ര ആഭ്യന്തരമന്ത്രി അമിത്ഷാ
ഇന്ത്യയെ 5 ട്രില്ല്യണ് ഡോളര് സമ്പദ്വ്യവസ്ഥയാക്കാനുള്ള പ്രധാനമന്ത്രി ശ്രീ നരേന്ദ്ര മോദിയുടെകാഴ്ചപ്പാട്യാഥാര്ത്ഥ്യമാക്കാന്സുസ്ഥിരമായക്രമസമാധാനം അനിവാര്യമാണെന്ന്കേന്ദ്ര ആഭ്യന്തരമന്ത്രി ശ്രീ. അമിത്ഷാഅഭിപ്രായപ്പെട്ടു. ന്യൂഡല്ഹിയില്ബ്യൂറോഓഫ് പോലീസ്റിസര്ച്ച് ആന്ഡ് ഡവലപ്മെന്റിന്റെ യുടെ 49-ാമത് സ്ഥാപകദിനാഘോഷത്തില്മുഖ്യാതിഥിയായി സംസാരിക്കുകയായിരുന്നു അദ്ദേഹം.
(പോലീസ്സേനയുടെഗവേഷണത്തിലുംവികസനത്തിലും നവീകരണത്തിലും ഫലപ്രദമായിസംഭാവന നല്കിയസംഘടനയുടെ മുന്കാല ഉദ്യോഗസ്ഥരെ ശ്രീഅമിത്ഷാഅഭിനന്ദിച്ചു. പോലീസിലെ പരിഷ്കാരങ്ങള്ക്കും പരിശീലനത്തിനും സുപ്രധാന പങ്കാണ്ബിപിആര്ഡി നിര്വഹിക്കുന്നതെന്നുംഅദ്ദേഹംചൂണ്ടിക്കാട്ടി.
ഇന്ത്യന് പീനല്കോഡിലും ക്രിമിനല് നടപടി ചട്ടങ്ങളിലുംമാറ്റങ്ങള്വരുത്തുന്നതിന് രാജ്യവ്യാപക ചര്ച്ചയ്ക്ക് ശ്രീ. അമിത് ഷാആഹ്വാനം ചെയ്തു. അതില് നേതൃത്വപരമായ പങ്ക് വഹിക്കാന് ബിപിആര്ഡിയെഅദ്ദേഹം പ്രോത്സാഹിപ്പിച്ചു. എല്ലാസംസ്ഥാനങ്ങളിലും അഫിലിയേഷനുള്ളകോളേജുകളോടുകൂടി നാഷണല് പോലീസ്യൂണിവേഴ്സിറ്റിയും ഫോറന്സിക് സയന്സ് യൂണിവേഴ്സിറ്റിയുംസ്ഥാപിക്കണമെന്നും ശ്രീ അമിത് ഷാആവശ്യപ്പെട്ടു. വിപുലമായ ഫോറന്സിക് സയന്സ് കഴിവുകള്സങ്കീര്ണ്ണമായകേസുകള് പരിഹരിക്കുന്നതിന് ആവശ്യമായവിദഗ്ധ മനുഷ്യശക്തി സൃഷ്ടിക്കാന് സഹായിക്കുമെന്ന്അദ്ദേഹംഅഭിപ്രായപ്പെട്ടു.
ജയില് പരിഷ്കാരങ്ങളെക്കുറിച്ച് പരാമര്ശിക്കവെ, ജയിലുകളുടെജോലിശിക്ഷിക്കലല്ല, മാനസാന്തരപ്പെടുത്തലും പരിഷ്കരിക്കലുമാണെന്നും ശ്രീ അമിത് ഷാപറഞ്ഞു. ജയിലുകളുടെസമീപനം നല്ല പൗരന്മാരെസൃഷ്ടിക്കുന്നതായിരിക്കണമെന്നും അദ്ദേഹം അഭിപ്രായപ്പെട്ടു.
ചടങ്ങില് ബി.പി.ആര്.ഡിയുടെസുവര്ണ്ണ ജൂബിലിലോഗോകേന്ദ്ര ആഭ്യന്തര മന്ത്രി അനാച്ഛാദനം ചെയ്തു. പൊലീസ് പരിശീലനത്തില് മികച്ച പ്രകടനം കാഴ്ചവച്ചവര്ക്കുള്ള മെഡലും, ഹിന്ദി എഴുത്തിനുള്ള പണ്ഡിറ്റ്ഗോവിന്ദ് ബല്ലഭ് പന്ത് പുരസ്കാരവുംഅദ്ദേഹംവിതരണംചെയ്തു.
ചടങ്ങില്കേന്ദ്ര അഭ്യന്തര സഹമന്ത്രി ശ്രീ. ജി. കിഷന് റെഡ്ഡി വിശിഷ്ടാതിഥിയായിരുന്നു. കുറ്റകൃത്യങ്ങള്തടയുന്നതിനുള്ള നടപടിക്രമങ്ങളുംസാങ്കേതികവിദ്യയുംവികസിപ്പിക്കണമെന്ന്അദ്ദേഹം ബിപിആര്ഡിയോട്അഭ്യര്ത്ഥിച്ചു.
കേന്ദ്ര ആഭ്യന്തരസെക്രട്ടറി ശ്രീഅജയ്കുമാര് ഭല്ല, ബിപിആര്ഡിഡയറക്ടര് ജനഉന്റ,മറ്റ്മുതിര്ന്ന ഉദ്യോഗസ്ഥര്എന്നിവരുംചടങ്ങില് പങ്കെടുത്തു.
GK/MRD
പ്രധാനമന്ത്രിയുടെ ഓഫീസ്
പാക്യോംഗ്വിമാനത്താവളം പ്രധാനമന്ത്രി ഉദ്ഘാടനം ചെയ്തു, സിക്കിമിലേക്ക് വ്യോമയാന ബന്ധമെത്തി
സിക്കിമിലെ പാക്യോംഗ്വിമാനത്താവളം പ്രധാനമന്ത്രി ശ്രീ. നരേന്ദ്ര മോദി ഇന്ന് ഉദ്ഘാടനം ചെയ്തു. ഹിമാലയന് സംസ്ഥാനമായ സിക്കിമിലെ ആദ്യവിമാനത്താവളമാണിത്. രാജ്യത്തെ നൂറാമത്തേതും.
സിക്കിമിനെ സംബന്ധിച്ച് ഏറെ ചരിത്രപരവും രാജ്യത്തിന് ഏറെ പ്രധാനപ്പെട്ടതുമായ ദിനമാണിതെന്ന് തദവസരത്തില് വലിയൊരു പൊതുയോഗത്തെ അഭിസംബോധനചെയ്തുകൊണ്ട് പ്രധാനമന്ത്രി പറഞ്ഞു. പാക്യോംഗ്വിമാനത്താളം പ്രവര്ത്തനക്ഷമമായതോടെ രാജ്യത്തെ വിമാനത്താവളങ്ങളുടെ എണ്ണം നൂറുതികച്ചതായി പ്രധാനമന്ത്രി പറഞ്ഞു. വിജയ് ഹസാരെ ട്രോഫിയില്സെഞ്ച്വറി നേടുന്ന സിക്കിമില് നിന്നുള്ളആദ്യക്രിക്കറ്റ്താരം നിലേഷ്ലാമിചനായിയെക്കുറിച്ച് പ്രധാനമന്ത്രി പ്രസംഗത്തില് പരാമര്ശിച്ചു.
പാക്യോംഗ്വിമാനത്താവളംസിക്കിമിലേക്കുള്ള ബന്ധപ്പെടല്വന്തോതില് വര്ദ്ധിപ്പിക്കുമെന്ന് പ്രധാനമന്ത്രി പറഞ്ഞു. സാധാരണക്കാരന് ഈ വിമാനത്താവളം പ്രയോജനപ്പെടുമെന്ന് ഉറപ്പുവരുത്താന് ഇത് ഉഡാന് പദ്ധതിയുടെ ഭാഗമാക്കിയിട്ടുണ്ടെന്നും പ്രധാനമന്ത്രി പറഞ്ഞു.
മൊത്തംവടക്കു കിഴക്കന് മേഖലയില് അടിസ്ഥാന സൗകര്യവും,വൈകാരിക ബന്ധവും വര്ദ്ധിപ്പിക്കാന് ഊന്നല് നല്കി വരികയാണെന്ന് പ്രധാനമന്ത്രി പറഞ്ഞു. വികസന പ്രവര്ത്തനങ്ങള് വിലയിരുത്താന് വടക്കു കിഴക്കന് സംസ്ഥാനങ്ങള് താന് വ്യക്തിപരമായി നിരവധി തവണ സന്ദര്ശിച്ചിട്ടുണ്ടെന്ന് പ്രധാനമന്ത്രി പറഞ്ഞു.ഇതിനു പുറമെ,കേന്ദ്ര മന്ത്രിമാരും മേഖല തുടര്ച്ചയായി സന്ദര്ശിക്കുന്നുണ്ട്, അദ്ദേഹംകൂട്ടിച്ചേര്ത്തു. ഇതിന്റെ ഫലംതാഴെത്തട്ടില്ദൃശ്യമാണെന്ന് പ്രധാനമന്ത്രി ചൂണ്ടിക്കാട്ടി.വര്ദ്ധിച്ച വ്യോമ, റെയില്ബന്ധങ്ങള്, മെച്ചപ്പെട്ട റോഡുകള്, വലിയ പാലങ്ങള് എന്നിവ പ്രധാനമന്ത്രി ചൂണ്ടിക്കാട്ടി.
രാജ്യത്തുള്ള 100 വിമാനത്താവളങ്ങളില് 35 എണ്ണം കഴിഞ്ഞ നാലുവര്ഷത്തിനുള്ളിലാണ് പ്രവര്ത്തനക്ഷമമായതെന്ന് പ്രധാനമന്ത്രി പറഞ്ഞു.
ജൈവകൃഷിയില്സിക്കിംകൈവരിച്ച പുരോഗതി പ്രധാനമന്ത്രി പരാമര്ശിച്ചു. 'വടക്കു കിഴക്കന് മേഖലക്കായിജൈവ മൂല്യവികസന ദൗത്യത്തിന്'കേന്ദ്ര ഗവണ്മെന്റ്തുടക്കം കുറിച്ചിട്ടുണ്ടെന്ന് പ്രധാനമന്ത്രി പറഞ്ഞു.
(AM/MRD
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ യുഎസ്എ സന്ദർശനത്തിന് മുന്നോടിയായുള്ള അദ്ദേഹത്തിന്റെ പുറപ്പെടൽ പ്രസ്താവന
അമേരിക്കൻ പ്രസിഡന്റ് ജോ ബൈഡന്റെ ക്ഷണപ്രകാരം ഞാൻ 2021 സെപ്റ്റംബർ 22 മുതല് 25 വരെ യുഎസ്എ സന്ദർശിക്കും.
എന്റെ സന്ദർശന വേളയിൽ, ഇന്ത്യ-യു.എസ്. പ്രസിഡന്റ് ബൈഡനുമായുള്ള സമഗ്ര ആഗോള തന്ത്രപരമായ പങ്കാളിത്തവും പരസ്പര താൽപ്പര്യമുള്ള പ്രാദേശിക, ആഗോള പ്രശ്നങ്ങളെ ക്കുറിച്ചുള്ള കാഴ്ചപ്പാടുകളും. ഉപരാഷ്ട്രപതി കമല ഹാരിസിനെ കാണാനും നമ്മുടെ രണ്ട് രാജ്യങ്ങൾ തമ്മിലുള്ള സഹകരണത്തിനുള്ള അവസരങ്ങൾ,പ്രത്യേകിച്ച് ശാസ്ത്ര സാങ്കേതിക മേഖലയിൽ, പര്യവേക്ഷണം ചെയ്യാനും ഞാൻ ആഗ്രഹിക്കുന്നു,
പ്രസിഡന്റ് ബൈഡൻ, ഓസ്ട്രേലിയയിലെ പ്രധാനമന്ത്രി സ്കോട്ട് മോറിസൺ, ജപ്പാനിലെ പ്രധാനമന്ത്രി യോഷിഹൈഡ് സുഗ എന്നിവർക്കൊപ്പം ക്വാഡ് നേതാക്കളുടെ ആദ്യ ഉച്ചകോടിയിൽ ഞാൻ പങ്കെടുക്കും. ഈ വർഷം മാർച്ചിൽ നടക്കുന്ന നമ്മുടെ വെർച്വൽ ഉച്ചകോടിയുടെ ഫലങ്ങൾ വിലയിരുത്താനും ഇന്തോ-പസഫിക് മേഖലയെക്കുറിച്ചുള്ള നമ്മുടെ പങ്കിട്ട കാഴ്ചപ്പാടിനെ അടിസ്ഥാനമാക്കി ഭാവി ഇടപെടലുകളുടെ മുൻഗണനകൾ തിരിച്ചറിയാനും ഉച്ചകോടി അവസരമൊരുക്കുന്നു.
അതത് രാജ്യങ്ങളുമായുള്ള ഉഭയകക്ഷി ബന്ധങ്ങൾ വിലയിരുത്തുന്നതിനും പ്രാദേശികവും ആഗോളവുമായ വിഷയങ്ങളിൽ ഉപയോഗപ്രദമായ ആശയവിനിമയങ്ങൾ തുടരുന്നതിനും ഞാൻ ഓസ്ട്രേലിയൻ പ്രധാനമന്ത്രി മോറിസണുമായും ജപ്പാൻ പ്രധാനമന്ത്രി സുഗയുമായും
കൂടിക്കാഴ്ച നടത്തും.
കോവിഡ് -19 മഹാമാരി , ഭീകരവാദത്തിനെതിരെ പോരാടേണ്ടതിന്റെ ആവശ്യകത, കാലാവസ്ഥാ വ്യതിയാനം, മറ്റ് പ്രധാന പ്രശ്നങ്ങൾ എന്നിവയുൾപ്പെടെയുള്ള ആഗോള വെല്ലുവിളികൾ കേന്ദ്രീകരി ച്ചുള്ള, ഐക്യരാഷ്ട്രസഭയുടെ പൊതുസഭയിലെ ഒരു പ്രസംഗത്തോടെ ഞാൻ എന്റെ സന്ദർശനം ഉപസംഹരിക്കും
യുഎസ്എയുമായുള്ള എന്റെ സമഗ്രമായ ആഗോള തന്ത്രപരമായ പങ്കാളിത്തം ശക്തിപ്പെടുത്താനും ഞങ്ങളുടെ തന്ത്രപ്രധാന പങ്കാളികളായ ജപ്പാനും ഓസ്ട്രേലിയയുമായും ബന്ധം ശക്തിപ്പെടുത്താനും പ്രധാനപ്പെട്ട ആഗോള പ്രശ്നങ്ങളിൽ ഞങ്ങളുടെ സഹകരണം മുന്നോട്ട് കൊണ്ടുപോകാനുമുള്ള അവസരമാണ് എന്റെ യുഎസ് സന്ദർശനം.
രാജ്യരക്ഷാ മന്ത്രാലയം
ഡിഫൻസ് ഇന്ത്യ സ്റ്റാർട്ടപ്പ് ചലഞ്ച് 5.0 രാജ്യ രക്ഷാ മന്ത്രി ശ്രീ രാജ്നാഥ് സിംഗ് ഉദ്ഘാടനം ചെയ്തു
(ന്യൂഡൽഹി, ആഗസ്റ്റ് 19, 2021
ഇന്നൊവേഷൻസ് ഫോർ ഡിഫൻസ് എക്സലൻസ് - ഡിഫൻസ് ഇന്നൊവേഷൻ ഓർഗനൈസേഷന് അഥവാ iDEX-DIO-യ്ക്ക് കീഴിൽ ഡിഫൻസ് ഇന്ത്യ സ്റ്റാർട്ടപ്പ് ചലഞ്ച്  5.0-യ്ക്ക് രാജ്യ രക്ഷാ മന്ത്രി ശ്രീ രാജ്നാഥ് സിംഗ് ഇന്ന് വീഡിയോ കോൺഫറൻസിംഗിലൂടെതുടക്കം കുറിച്ചു. DISC 5.0 പദ്ധതി പ്രകാരം നൂതന സാങ്കേതിക പരിഹാരം തേടാൻ ഉദ്ദേശിക്കുന്ന മുപ്പത്തിയഞ്ച് മേഖലകൾ  - സേനാ വിഭാഗങ്ങളിൽ നിന്ന് 13 ഉം, പ്രതിരോധ പൊതുമേഖലാ സ്ഥാപനങ്ങളിൽ നിന്ന് 22 ഉം - പ്രകാശനം ചെയ്തു. ഇതുവരെയുള്ള ഏത് പതിപ്പിലേതിലും ഉയർന്ന സംഖ്യയിലുള്ളതാണ് സൈനിക മേഖലയിൽ പുരോഗതി ഉറപ്പാക്കാൻ രൂപകൽപ്പന ചെയ്തിരിക്കുന്ന ഈ മുപ്പത്തിയഞ്ച് മേഖലകൾ.
തന്റെ അഭിസംബോധനയിൽ iDEX-DIO-യുടെ പരിശ്രമങ്ങളെ പ്രശംസിച്ച ശ്രീ രാജ്നാഥ് സിംഗ്, പ്രതിരോധ മേഖലയിൽ സ്വാതന്ത്ര്യത്തിലേക്കുള്ള മറ്റൊരു ചുവടുവെപ്പായി DISC 5.0 യെ വിശേഷിപ്പിച്ചു. DISC 5.0 ഒരു ‘ആത്മനിർഭർ’ പ്രതിരോധ മേഖല അഥവാ പ്രതിരോധ രംഗത്ത് സ്വയം പര്യാപ്തത സൃഷ്ടിക്കാനുള്ള സർക്കാരിന്റെ നിശ്ചയദാർഢ്യത്തിന്റെ പ്രതിഫലനമാണെന്ന് പ്രസ്താവിച്ച അദ്ദേഹം, ഇത് നവീന ആശയങ്ങൾക്കും, രൂപകൽപ്പനയ്ക്കും, വികസനത്തിനും വഴിതെളിക്കുമെന്ന ആത്മവിശ്വാസവും പ്രകടിപ്പിച്ചു. DISC-യുടെ നാല് മുൻ പതിപ്പുകളെക്കുറിച്ചു പരാമർശിച്ച അദ്ദേഹം
40-ലധികം സാങ്കേതിക മേഖലകളിൽ 80-ലധികം സ്റ്റാർട്ടപ്പുകളും, MSME-കളും, വ്യക്തിഗത സംരംഭകരും, മുമ്പ് വിജയികളായ കാര്യം ചൂണ്ടിക്കാട്ടി. DISC 5.0 മുന്നോട്ടു വയ്ക്കുന്ന നൂതനവും ഭാവി ലക്ഷ്യമിട്ടുള്ളതുമായ പരിഹാരങ്ങൾ യുവ സംരംഭകരിലും നൂതന സംരംഭകരിലും DISC-യിലുള്ള വിശ്വാസമാണ് പ്രകടമാക്കുന്നതെന്നും അദ്ദേഹം കൂട്ടിച്ചേർത്തു.
അതിവേഗം മാറിക്കൊണ്ടിരിക്കുന്ന ആഗോള ഭൗമ-രാഷ്ട്രീയ, സുരക്ഷാ സാഹചര്യങ്ങൾ കണക്കിലെടുത്ത്, ശക്തവും, ആധുനികവും, സുസജ്ജവുമായ ഒരു സൈന്യവും അതിനോട് കിടപിടിയ്ക്കുന്നതും സ്വയംപര്യാപ്തവുമായ ഒരു പ്രതിരോധ വ്യവസായം സൃഷ്ടിക്കേണ്ടതിന്റെ പ്രാധാന്യം രാജ്യ രക്ഷാ മന്ത്രി അടിവരയിട്ടു പറഞ്ഞു.
ചീഫ് ഓഫ് ഡിഫൻസ് സ്റ്റാഫ് ജനറൽ ബിപിൻ റാവത്ത്, പ്രതിരോധ സെക്രട്ടറി ഡോ. അജയ് കുമാർ, പ്രതിരോധ മന്ത്രാലയത്തിലെ മുതിർന്ന ഉദ്യോഗസ്ഥർ തുടങ്ങിയവർ DISC 5.0 ൽ പങ്കെടുത്തു. നാവികസേനാ മേധാവി അഡ്മിറൽ കരംബീർ സിംഗ്, വ്യോമസേനാ മേധാവി എയർ ചീഫ് മാർഷൽ ആർ കെ എസ് ഭദൗരിയ, കരസേന മേധാവി ജനറൽ എം എം നരവനെ, യുവ നൂതന സംരംഭകർ, വ്യവസായ പ്രതിനിധികൾ തുടങ്ങിയവരും പരിപാടിയിൽ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
45.37 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂലൈ 25 ,2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 45.37 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി.കൂടാതെ 11,79,010 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 42,08,32,021 ഡോസുകളാണ് മൊത്തം ഉപഭോഗം ആയി കണക്കാക്കുന്നത് . 3.29 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
SKY
(Visitor Counter : 147